Michel Miklík

Michel Miklík (* 31. júl 1982, Piešťany) je slovenský hokejový útočník, hrajúci v SHL za klub Trnava.

Klubový hokej 

Je odchovancom Piešťan. V roku 2001 debutoval v slovenskej extralige v drese Liptovského Mikuláša, neskôr pôsobil v kluboch MsHK Žilina, Dukla Trenčín a v Košiciach, s ktorými získal dva tituly majstra Slovenska. Počas štyroch sezón v drese Košíc nastúpil na 218 zápasov, v ktorých získal 141 bodov (84+57). Pred sezónou 2012/13 sa s klubom HC Slovan Bratislava dohodol na zmluve na dve sezóny do 30. apríla 2014. Po základnej časti sezóny 2013/14 bol v KHL druhým najproduktívnejším Slovákom, keď v 54 zápasoch zaznamenal 31 bodov (14+17). Pred MS 2014 v ľadovom hokeji, v ktorých sa stal s 11 bodmi (4+7) najproduktívnejším Slovákom, podpísal dvojročnú zmluvu s Amurom Chabarovsk (KHL).  V sezóne 2014/15 bol s 28 bodmi (13+15) druhým najproduktívnejším hráčom Amuru. Sezónu 2015/2016 začal v Amure, no už po šiestich odohraných zápasoch sa do konca sezóny upísal Slovanu Bratislava. Sezónu 2016/2017 začal zápasom v II. hokejovej lige v tíme ŠHK 37 Piešťany, kde nastúpil na jeden zápas v ktorom strelil jeden gól a pridal dve asistencie. V polovici októbra 2016 podpísal zmluvu na jeden mesiac s extraligovým tímom HC Košice a následne sa dohodol na zmluve s českým klubom HC Kometa Brno. Po necelom mesiaci - ukončil svoje pôsobenie v Komete a súťažný ročník 2016/2017 dohral vo fínskom tíme JYP Jyväskylä.

Štatistiky

Reprezentácia  
V slovenskom drese odohral 100  zápasov, strelil 18 gólov. Slovensko reprezentoval na Majstrovstvách sveta v roku 2012 a 2013. Na  majstrovstvách sveta v roku 2014 bol najproduktívnejším Slovákom na turnaji.00100

Referencie

Iné projekty

Externé odkazy
 

Slovenskí hokejisti
Osobnosti z Piešťan
Hráči HC Košice
Hráči HC Slovan Bratislava
Účastníci MS v hokeji 2012
Účastníci MS v hokeji 2013
Účastníci MS v hokeji 2014
Účastníci MS v hokeji 2015
Účastníci MS v hokeji 2017
Hráči MsHK Žilina
Hráči MHk 32 Liptovský Mikuláš
Hráči Kometa Brno
Hráči ŠHK 37 Piešťany
Hráči Dukly Trenčín
Hráči JYP Jyväskylä
Hráči Amur Chabarovsk
Slovenskí hokejoví útočníci
Slovenskí olympionici